Yettiboʻgʻim. Yettiboʻgʻim (Aegilops cylindrica) — bugʻdoydoshlar (boshokdoshlar) oilasiga mansub bir yillik oʻt. Poyasi tuksiz, boʻgʻimlaridan egilgan. Bargi dagʻal, tuksiz yoki siyrak tukli. Boshogʻi silindrsimon, uz. 7—12 sm. Boshokchalari 7—12 ta, boshoqpoyaga bittadan joylashgan. May—iyunda gullab, urug beradi. Oʻzbekistonning choʻl va adir zonalaridagi boʻz tuproqda koʻp oʻsadi, ekin maidonlarining chekkalarida ham uchraydi. Boshoqlaguncha mollar yaxshi yeydi.